Diari Oficial de la Generalitat Valenciana


Sumari del DOGV 3774, del 19-06-2000 (2000/4938)

ACORD de 3 de juny de 2000, de la Comissió Gestora del Col·legi Oficial de Protèsics Dentals de la Comunitat Valenciana, pel qual es regula el procediment previ a la convocatòria de l'Assemblea Constituent.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4938


Organisme emissor
:   Col·legi Oficial de Protetics Dentals de la Comunitat Valenciana

Tipus de document
:   Acord

ACORD de 3 de juny de 2000, de la Comissió Gestora del Col·legi Oficial de Protèsics Dentals de la Comunitat Valenciana, pel qual es regula el procediment previ a la convocatòria de l'Assemblea Constituent. [2000/S4938]
  
En data 13 de maig de 2000, en compliment del que estableix la disposició transitòria primera de la Llei 2/2000, de 31 de març, de la Generalitat Valenciana, de creació del Col·legi Oficial de Protèsics Dentals de la Comunitat Valenciana, es va constituir la Comissió Gestora, que ha acordat els acords següents:
  
a) Aprovar un esborrany d'estatuts definitius que fins que l'Assemblea Constituent els aprove tindran el caràcter d'estatuts provisionals.
  
b) Els esmentats estatuts que en les seues disposicions transitòries regulen la convocatòria de l'Assemblea Constituent i el seu funcionament seran complementats per les següents
  
Disposicions
  
Primera
  
El cens de protèsics dentals de la Comunitat Valenciana que estarà format pels membres de la Federación de Asociaciones de Protésicos Dentales de la Comunidad Autónoma Valenciana y de la Asociación Valenciana de Laboratorios de Prótesis Dental, figurarà des de la publicació d'aquest Acord i per termini de 20 dies naturals, a disposició dels interessats en la seu de la Comissió Gestora que es fixa al carrer Lleida núm. 20, 46409 de València.
  
La inclusió en l'esmentat cens donarà dret a concórrer amb veu i vot a l'Assemblea Constituent, i a presentar esmenes als estatuts provisionals.
  
Segona
  
En el termini dels 10 dies naturals posteriors al termini anterior de 20 dies, aquells que posseesquen de conformitat amb la Llei 10/1986, de 17 de març i el Reial Decret 1.594/1994, de 15 de juliol, el títol de Formació Professional de Segon Grau de Protèsic Dental o es troben habilitats i amb alta en l'impost d'activitats econòmiques o en la Seguretat Social com a tècnic especialista en pròtesi dental i aquells que consideren que han sigut improcedentment omesos en el cens inicial, podran demanar la seua inclusió en aquest.
  
La sol·licitud s'efectuarà mitjançant escrit firmat per l'interessat, dirigit a la Comissió Gestora a la seua seu, al qual s'acompanyarà amb la compulsa prèvia dels originals, les còpies dels següents documents
  
1) Documento nacional d'identitat de l'interessat.
  
2) Títol o habilitació.
  
3) En caso d'estrangers, permís que habilite per a treballar a Espanya.
  
4) Alta en l'impost d'activitats econòmiques o alta en la Seguretat Social com a tècnic especialista en pròtesi dental.
  
Les sol·licituds formulades fora d'aquest termini es regiran pels estatuts definitius de manera que la sol·licitud quedarà en suspens fins que els òrgans de govern la resolguen.
  
Tercera
  
La Comissió Gestora prèvia verificació dels requisits de cada sol·licitud i en el termini de 10 dies naturals des del final dels 10 anteriorment previstos, podrà admetre-la o denegar-la. L'admissió de la sol·licitud comportarà la inclusió en el cens del sol·licitant.
  
Contra la denegació es podrà interposar recurs davant la Comissió Gestora en el termini de 10 dies naturals i en igual termini resoldrà la Comissió Gestora, i s'entendrà el seu silenci com a negatiu. Amb aquesta resolució quedarà esgotada la via administrativa a tots els efectes. La interposició del recurs no gaudirà d'efectes suspensius.
  
Quarta
  
A partir de la publicació d'aquest acord quedaran depositats a la seu de la Comissió Gestora els estatuts provisionals a disposició dels protèsics inclosos en el cens.
  
En els 10 dies naturals després d'acabat el termini per a la resolució de les reclamacions o recursos presentats pel que fa al cens, s'obrirà un nou termini de 10 dies naturals per a la recepció d'esmenes als estatuts provisionals.
  
Les esmenes s'hauran de dirigir a la Comissió Gestora per escrit, de manera raonada i es proposarà un text alternatiu, i per aquells que estiguen inclosos en el cens.
  
Cinquena
  
Les esmenes presentades hauran de ser defeses de manera oral en l'Assemblea Constituent en el punt referent a l'aprovació dels estatuts definitius del col·legi.
  
Aquestes seran objecte de debat i precisaran per a la seua aprovació dels vots afirmatius de la majoria dels assistents.
  
Si l'esmena no es defensa en l'Assemblea Constituent s'entendrà desistida i serà immediatament rebutjada.
  
Les esmenes aprovades s'incorporaran al text dels estatuts definitius.
  
Sisena
  
Finalitzat el termini de presentació d'esmenes, es firmarà la convocatòria d'Assemblea Constituent i es publicarà sense perjudici de la notificació individual.
  
Setena
  
Abans de l'inici de l'Assemblea Constituent, a l'entrada del lloc elegit, els concurrents s'identificaran amb els document nacional d'identitat i comprovada la seua inclusió en el cens se'ls lliurarà una credencial perquè la porten visible durant la celebració de l'Assemblea.
  
De l'Assemblea s'alçarà acta firmada pel secretari de la Comissió Gestora i un notari autoritzat.
  
A l'Assemblea podran assistir amb veu però sense vot els assessors o equip tècnic que la Comissió Gestora designe.
  
Vuitena
  
Cap candidat podrà aspirar a més d'un càrrec en la Junta de Govern Provisional.
  
S'hauran de presentar candidatures en les quals juntament amb la denominació de cadascun dels càrrecs figure el nom del candidat que opte a aquest, i seran subscrites per tots els inscrits. Es verificarà la inclusió de tots els candidats en el cens.
  
En el supòsit que sols es presentara una candidatura vàlida, podrà proclamar-se automàticament electa.
  
Si es presentaren diverses, es concedirà la paraula a cadascun dels caps de llista candidats a president perquè informen i presenten la seua candidatura o programa i sol·liciten el vot.
  
Acte seguit es procedirà a la votació, que serà individual i secreta.
  
La llista original de la candidatura que haja resultat electa serà incorporada a l'acta de l'Assemblea Constituent. La votació s'efectuarà mitjançant anotació del nom del cap de llista en paperetes repartides per la mesa. Bastarà majoria simple dels vots i en cas d'empat es decidirà per sorteig.
  
València, 3 de juny de 2000.- El president de la Comissió: Juan Badal March.